ਸੁਰਿੰਦਰ ਸਿੰਘ ਮਠਾਰੂ

Category:Articles with hCards

ਪ੍ਰੋਫ਼ੈਸਰ ਸੁਰਿੰਦਰ ਸਿੰਘ ਮਠਾਰੂ (ਜਨਮ 1969 ਕਪੂਰਥਲਾ, ਭਾਰਤ) ਭਾਰਤੀ ਸੰਗੀਤ, ਦਰਸ਼ਨ, ਅਤੇ ਨਾਦ ਯੋਗ ਦਾ ਇੱਕ ਬ੍ਰਿਟਿਸ਼ ਵਿਦਵਾਨ ਹੈ।

 ਕੈਰੀਅਰ 
ਪ੍ਰੋ. ਸੁਰਿੰਦਰ ਸਿੰਘ ਨੇ ਲੰਡਨ ਵਿੱਚ 1994 ਵਿੱਚ ਰਾਜ ਅਕੈਡਮੀ ਆਫ ਏਸ਼ੀਅਨ ਮਿਊਜਿਕ ਦੀ ਸਥਾਪਨਾ ਕੀਤੀ, ਜੋ ਬਾਅਦ ਵਿੱਚ ਗੈਰ-ਲਾਭਕਾਰੀ ਸੰਸਥਾ ਬਣ ਗਈ ਜਿੜ੍ਹੀ ਹੁਣ ਰਾਜ ਅਕੈਡਮੀ ਕੰਜ਼ਰਵੇਟੋਇਰ ਵਜੋਂ ਜਾਣੀ ਜਾਂਦੀ ਹੈ। ਅਕੈਡਮੀ ਇੱਕ ਅੰਤਰਰਾਸ਼ਟਰੀ ਸੰਸਥਾ ਹੈ ਅਤੇ ਛੇਤੀ ਹੀ ਇਹ ਸਿੱਖ ਸੰਗੀਤਕ ਪਰੰਪਰਾ ਦੇ ਸਿੱਖ ਸੰਗੀਤ ਅਤੇ ਗੁਰਮਤਿ ਸੰਗੀਤ ('ਗੁਰੂ ਦੀ ਬੁੱਧੀ ਦਾ ਸੰਗੀਤ') ਦੇ ਅਧਿਐਨ ਅਤੇ ਅਭਿਆਸ ਲਈ ਪ੍ਰਮੁੱਖ ਸੰਸਥਾਵਾਂ ਵਿੱਚੋਂ ਇੱਕ ਬਣ ਗਈ, ਜਿੱਥੇ ਭਾਰਤ ਦੇ ਪ੍ਰਾਚੀਨ ਸੰਗੀਤ ਸਾਜ਼ ਵਜਾਉਣ ਦੀ ਕਲਾ ਵਿੱਚ ਸਿੱਖਿਆ ਉਪਲੱਬਧ ਹੈ। ਉੱਥੇ ਰਬਾਬ, ਤਾਊਸ, ਸਾਰੰਗੀ, ਦਿਲਰੁਬਾ, ਸਾਰੰਦਾ ਅਤੇ ਜੋਰੀ ਸਮੇਤ ਹੋਰ ਸੰਗੀਤਕ ਸ਼ੈਲੀਆਂ ਸਿੱਖਾਈਆਂ ਜਾਂਦੀਆਂ ਹਨ। ਮਠਾਰੂ 2008 ਵਿੱਚ ਸਥਾਪਤ ਕੀਤੀ ਗਈ ਨਾਦ ਯੋਗ ਕੌਂਸਲ ਦਾ ਸੰਸਥਾਪਕ ਸਦੱਸ ਵੀ ਹੈ।

 ਅਰੰਭਕ ਜੀਵਨ 
ਪ੍ਰੋ. ਸੁਰਿੰਦਰ ਸਿੰਘ ਦਾ ਜਨਮ ਅਤੇ ਪਾਲਣ-ਪੋਸ਼ਣ ਭਾਰਤ ਵਿੱਚ ਹੋਇਆ ਸੀ ਅਤੇ ਬਹੁਤ ਸਾਰੇ ਸਿੱਖਾਂ ਵਾਂਙ ਇੱਕ ਭਾਰਤੀ ਫੌਜੀ ਪਰਿਵਾਰ ਤੋਂ ਹੈ।  ਆਪਣੇ ਬਾਲਪਣ ਸਾਲਾਂ ਦੌਰਾਨ ਉਹ ਯੋਗੀਆਂ, ਸਾਧੂਆਂ ਅਤੇ ਅਧਿਆਤਮਕ ਲੋਕਾਂ ਨਾਲ ਸਮਾਂ ਬਿਤਾਉਂਦਾ ਸੀ। ਉਸਦਾ ਅਰੰਭਕ ਬਾਲਪਣ ਭਾਰਤੀ ਸ਼ਾਸਤਰੀ ਸੰਗੀਤ ਤੋਂ ਬਹੁਤ ਪ੍ਰਭਾਵਿਤ ਸੀ, ਉਸਨੇ ਨੌਂ ਸਾਲ ਦੀ ਉਮਰ ਤੋਂ ਇਸਦਾ ਅਭਿਆਸ ਕੀਤਾ। ਮਹੰਤ ਅਜੀਤ ਸਿੰਘ ਅਤੇ ਤਾਲ ਲਈ ਗਿਆਨੀ ਨਾਜਰ ਸਿੰਘ ਸੰਗੀਤ ਸ਼ਾਸਤਰ ਲਈ ਉਸਦੇ ਮੁੱਢਲੇ ਅਧਿਆਪਕਾਂ ਸਨ। ਆਪਣੀ ਕਿਸ਼ੋਰ ਉਮਰ ਦੇ ਦੌਰਾਨ ਸੁਰਿੰਦਰ ਸਿੰਘ ਨੂੰ ਦਿੱਲੀ ਘਰਾਣੇ ਦੇ ਪੰਡਤ ਖਰੈਤੀ ਲਾਲ ਤਾਹੀਮ ਦੇ ਨਾਲ ਗੁਰੂ-ਚੇਲਾ ਪਰੰਪਰਾ ਦੇ ਅਧੀਨ ਗਾਇਨ, ਰਚਨਾ ਅਤੇ ਸੰਗੀਤ ਸ਼ਾਸਤਰ ਦਾ ਅਧਿਐਨ ਕਰਨ ਦਾ ਵੱਡਾ ਸਨਮਾਨ ਪ੍ਰਾਪਤ ਹੋਇਆ ਸੀ। ਪੰਡਤ ਰਾਮ ਨਰਾਇਣ ਜੀ ਦੇ ਸੀਨੀਅਰ ਵਿਦਿਆਰਥੀ ਸੁਰਜੀਤ ਸਿੰਘ ਔਲਖ ਦੀ ਅਗਵਾਈ ਹੇਠ ਇੰਗਲੈਂਡ ਵਿੱਚ ਉਸ ਦੀ ਸੰਗੀਤਕ ਸਿੱਖਿਆ ਜਾਰੀ ਰੱਖੀ ਗਈ। 

 ਪੁਰਸਕਾਰ 
ਸਿੱਖ ਸੰਗੀਤ ਦੀ ਪਹਿਲੀ, ਵਿਸ਼ਵ ਪੱਧਰ 'ਤੇ ਮਾਨਤਾ ਪ੍ਰਾਪਤ ਕਰਨ ਵਾਲੀ ਡਿਗਰੀ ਵਿਕਸਿਤ ਕਰਨ ਵਾਸਤੇ ਮਥਾਰੂ ਨੇ ਟੇਮਜ਼ ਵੈਲੀ ਯੂਨੀਵਰਸਿਟੀ ਤੋਂ ਪ੍ਰੋਫੈਸਰ ਦੀ ਉਪਾਧੀ ਪ੍ਰਾਪਤ ਕੀਤੀ। 

 ਹਵਾਲੇ 

ਸ਼੍ਰੇਣੀ:ਸੰਯੁਕਤ ਬਾਦਸ਼ਾਹੀ ਵਿੱਚ ਭਾਰਤੀ ਪਰਵਾਸੀ
ਸ਼੍ਰੇਣੀ:ਬਰਤਾਨਵੀ ਸਿੱਖ
ਸ਼੍ਰੇਣੀ:ਭਾਰਤੀ ਸਿੱਖ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1969